Hvis brædderne er imprægneret i Danmark, løber du ikke nogen risiko. Er det derimod imprægneret i udlandet, kan det indeholde giftstoffer, eksempelvis krom, som gør, at man fraråder at børn kommer i kontakt med det. Har du allerede bygget en terrasse i udenlandsk trykimprægneret træ, kan du overfladebehandle det og dermed sikre, at træet ikke kan afgive stoffer til små bare fødder.